CELEX: C2005/229/58
Language: lt
Date: 2005-09-17 00:00:00
Title: Byla T-256/05 Fernanda Ehrhardt–Avancini 2005 m. liepos 1 d. pareikštas ieškinys Europos Parlamentui

17.9.2005   
            
            
               LT
            
            
               Europos Sąjungos oficialusis leidinys
            
            
               C 229/27
            
         Fernanda Ehrhardt–Avancini 2005 m. liepos 1 d. pareikštas ieškinys Europos Parlamentui
   (Byla T-256/05)
   (2005/C 229/58)
   Proceso kalba: prancūzų
   2005 m. liepos 1 d. Europos Bendrijų Pirmosios instancijos teisme buvo pareikštas Fernanda Ehrhardt–Avancini, gyvenančios Liuksemburge, atstovaujamos advokatų Georges Vandersanden, Laure Levi ir Chiara Ronzi, ieškinys Europos Parlamentui.
   Ieškovė Pirmosios instancijos teismo prašo:
   
               1.
            
            
               Panaikinti paskyrimų tarnybos (AIPN) sprendimą netenkinti prašymo grąžinti išskaičiuotas 207,5 valandas atostogų ir atitinkamai atlyginimą/pensiją už jas.
            
         
               2.
            
            
               Priteisti palūkanas už pradelstą terminą.
            
         
               3.
            
            
               Priteisti iš atsakovo bylinėjimosi išlaidas.
            
         Ieškinio pagrindai ir pagrindiniai argumentai
   Nagrinėjamų įvykių metu ieškovė buvo Europos Parlamento pareigūnė. Šis jai atsiuntė 2004 m. liepos 21 d. laišką informuodamas, kad jai nuo 2004 m. liepos 11 d. iki 2004 m. gegužės 28 d. neatvykus į darbą dėl ligos iš jos metinių atostogų buvo išskaičiuotos 207,5 valandos. Parlamentas priėmė šį sprendimą remdamasis nepriklausomos procedūros išvadomis, kurias padarė Pareigūnų tarnybos nuostatų 59 straipsnio prasme nepriklausomas gydytojas, atlikęs ieškovės patikrinimą ir pripažinęs ją buvus tinkama vykdyti savo funkcijas. Parlamentas taip pat atmetė ieškovės vėlesnį prašymą grąžinti išskaičiuotas valandas.
   Pagrįsdama savo ieškinį ieškovė nurodo Pareigūnų tarnybos nuostatų 59 straipsnio bei Parlamento vidaus taisyklių pažeidimus tuo pagrindu, kad jai buvo paskirtas nepriklausomas medicininis tyrimas iš anksto kontroliuojančiam gydytojui jos neapžiūrėjus. Ji taip pat nurodo pareigos motyvuoti, teisių į gynybą ir patere quam ipse legem fecisti principo pažeidimus.